7. sat povijesti iz Vukovara

Povodom Dana sjećanja na žrtvu Vukovara u Osnovnoj školi Stoja održao se 7. sat povijesti iz Vukovara.

Predavanje je održano u informatičkoj učionici putem CARN -etove video - konferencijske mreže.

Osnovna škola Dragutina Tadijanovića svake godine je organizator projekta Sat povijesti iz Vukovara, a tema je ove godine bila 25 godina bitke za Vukovar-na temeljima povijesti mi gradimo novu budućnost.

I ove godine konferenciji su prisustvovale ravnateljica Škole Zdenka Perović i učiteljice Sonja Bančić i Ticijana Benčić.

 Učenici, učenice i učitelji javljali su se iz raznih škola (Zagreb, Osijek, Varaždin, Dubrovnik, Ivanec, Pula), te nam citirali i pročitali svoje literarne uratke.

 Ove su godine su Kajan Bulić i Mario Čolak, učenici osmog b razreda, pripremili vlastiti video-isječak. Naime, Kajan i Mario se aktivno bave izradom vlastitih filmova, a ovim uratkom šaljemo poruku mira i ljubavi Osnovnoj školi Dragutina Tadijanovića u Vukovaru, gradu heroju Vukovaru i cijeloj domovini.

Irena Zvonković, učenica šestog a razreda, napisala je i pročitala crticu na temu Svatko ima pravo na djetinjstvo. Inspiracija za rad bila je životna priča njezine majke iz Vukovara.

 Javila nam se i predsjednica Republike Hrvatske, gospođa Kolinda Grabar- Kitarović, koja je s nama podijelila svoju viziju domovine u budućnosti.

Ponosni smo na učenike koji su sudjelovali i ove godine na 7. satu povijesti iz Vukovara te dali doprinos Danu sjećanja na žrtvu Vukovara koji se obilježava 18. studenoga, te se nadamo suradnji i iduće godine s još kreativnijim zadacima i radovima.

 Novinarska grupa